runetrust/blame-folketinget-dk huggingface dataset:
Lene Espersen (KF), 2014-10-09:
Altså, vi er fire selvstændige partier i opposition, der på en lang række områder samarbejder, men jeg må sige til den radikale ordfører, at hvis man forventer, at Det Konservative Folkeparti skal pantsætte hele sin politiske frihed for at lave kompromiser med de andre partier nu før et valg, så må man tro om igen.
Johs. Poulsen (RV), 2007-03-13:
Efter vores opfattelse er lovgivningen, som den må ses i sammenhæng med det, der kommer til efteråret, også udtryk for en manglende tillid til det decentrale niveau, og det er endnu et eksempel på, hvordan man får embedsmandsstyre til at afløse demokratisk og decentralt styre.
Mogens Nørgård Pedersen (KRF), 2003-03-12:
Det giver imidlertid også sig selv, at debatten på nuværende tidspunkt er begrænset af, at vi mangler nogle af de grundlæggende analyser og overvejelser, der bør foretages, inden en ny flerårsaftale for forsvaret kan indgås. Kristeligt Folkeparti vil gerne foreslå, at målet må være indgåelsen af en flerårig aftale.
Trine Pertou Mach (EL), 2025-04-08:
Jeg er bare nødt til at spørge, om ordføreren med hånden på hjertet synes, at det, der i hvert fald har været kendetegnende for de seneste måneders diskussion af forsvar, og hvad der er det nødvendige forsvar, har været styret af analyser og strategi, når man kyler omkring sig med procentsatser, og når det i virkeligheden handler om at sige et procenttal, der er lidt højere end den foregående talers.
Karsten Lauritzen (V), 2017-03-30:
Jeg vil i den forbindelse også gerne nævne, at regeringen har nedsat et iværksætterpanel, altså en form for ekspertudvalg, ikke blot med eksperter fra den akademiske verden, men med rigtige iværksættere, og panelet skal løbende komme med forslag til, hvordan vi gør det lettere og mere attraktivt for iværksættere at starte og ikke mindst vækste egen virksomhed.
Bjarne Laustsen (S), 2001-04-04:
Men jeg synes bare, at man er nødt til at anerkende, at vi bliver nødt til at give et kvalitetsløft til dem, der måske ikke har en uddannelsesmæssig baggrund, og der kan aktiveringen og den måde, vi vil løse det på i fremtiden, være et element i den rigtige retning.
Jørgen Estrup (RV), 1999-06-16:
Men realiteten er jo den, at den store, afgørende militærstyrke er den internationale, og jeg tror, at i den slags tilfælde er det det, der nok bliver det afgørende, og det, som man kan læne sit hoved op ad. Jeg synes, som jeg også sagde i talen, at det er vigtigt, at man fra den internationale styrke sat ind under et FN-mandat markerer, at mindretalsrettigheder også gælder det serbiske mindretal i Kosova, og at man derfor også er parat til at sætte magt bag ved det.
Lars Dohn (EL), 2015-05-06:
Vil ordføreren være med til at udelukke muligheden af, at det her kunne komme i spil, sådan at Dansk Folkeparti sammen med Venstre, Konservative og Liberal Alliance kunne tælle til 90 i det her spørgsmål og så gennemføre en liberalisering, eller er det her noget, hvor I er helt faste i kødet og siger, at det vil ikke ske med Dansk Folkepartis stemmer?
Kim Behnke (FP), 1998-01-30:
Og det er synd for de mennesker f.eks. i København, f.eks. i Odense, f.eks. i Aalborg, som stod med nogle projekter, som måske var langt mere værdigt trængende end de århusianere, som på grund af dygtige teknikere på Århus Rådhus løb med pengene.
Bjarne Laustsen (S), 2009-12-02:
Ministeren skal sandelig ikke gå og være ked af det, det kan vi ikke have, men ministeren har grund til at være ked af, at hun lovede en løsning allerede i maj måned og sagde, at det lå både hende og regeringen meget på sinde at finde en løsning for deltidsbrandmændene.
Elsebeth Gerner Nielsen (RV), 2006-03-28:
Hvad er så årsagen til, at fru Irene Simonsen lige pludselig ikke er med på, at der skal være friere adgang for højtuddannet arbejdskraft, som ønsker at søge arbejde i Danmark på trods af det dårlige vejr, på trods af vores vanskelige sprog og på trods af vores høje skattetryk?
Lars Boje Mathiesen (BP), 2025-11-04:
Derfor spørger jeg: Hvad er det for nogle prioriteringer, og hvad er det for nogle overvejelser, man har gjort, når man synes, at chokoladeafgiften godt kunne sænkes permanent, altså i alle 4 overløbslår, men kun vil lave sænkelsen af elafgiften for de første 2 år?
Troels Lund Poulsen (V), 2009-12-03:
er følgende: Vi vil arbejde for, at hormonforstyrrende stoffer og kombinationseffekter bliver håndteret forsvarligt både i Danmark og EU, at Kommissionen fremsætter det nødvendige forslag til regulering, og at der samtidig tages stilling til nationale initiativer, såfremt EU’s videnskabelige komité vurderer, at de to parabener udgør en risiko. Som afslutning vil jeg gerne igen understrege, at regeringen tager hele debatten om hormonforstyrrende stoffer meget alvorligt. I den tid, jeg har været miljøminister, har det fyldt rigtig meget i mit politiske arbejde, og det vil det også blive ved med.
Margrethe Vestager (RV), 2004-02-24:
Da ingen af de ordførere, jeg har spurgt, kan sige noget om, hvilke kommuner eller hvor stor en andel af kommunerne der gør det dårligt, så synes jeg, det er meget mærkeligt, at man vil lave ensartede, centralt definerede regler, når man ikke engang præcist kan sige noget om, hvor det fungerer skidt.
Jan E. Jørgensen (V), 2014-11-14:
Kun hvis der så foreligger organiseret kriminalitet eller offeret er påført betydelige fysiske eller psykiske skader, skal man være tilbageholdende, og så skal man dog også som udgangspunkt være tilbageholdende, hvis volden er udøvet over for et særligt værgeløst offer – det ved jeg ikke helt hvad der ligger i – eller en tilfældig forbipasserende.
Sonja Albrink (CD), 1999-01-15:
Vi mener, det er vigtigt, at man under udvalgsarbejdet får klarlagt alle de hensyn, som forældelsesfristerne skal varetage, og det må også i den samme forbindelse være relevant at se på, hvor mange der rent faktisk går fri for straffuldbyrdelse som følge af forældelsesfristerne, om ikke andet så for at kende problemets omfang. Så alt i alt en positiv melding fra CD til at kigge på det her.
Lone Dybkjær (RV), 2010-01-26:
Det er lidt ærgerligt, for det gør også, at hr. Tom Behnke kunne lade være med at svare så meget på spørgsmålet, som han ellers ville have kunnet, og kunne sige sådan et eller andet antydningsvis om, at jeg mener, at skolerne nærmest skal producere cykelhjelme.
Anne Baastrup (SF), 1999-12-10:
Derfor er det så frygtelig vigtigt, hvis vi vil have en demokratisk samtale, en demokratisk udvikling af vores samfund, at vi taler med de her unge, der ikke tør vise deres ansigt. Så er der det andet forslag, som jo også ligger meget eksplicit i De Konservatives: det er det generelle forbud mod maskering.
Lisbeth Bech Poulsen (SF), 2016-05-09:
Jeg vil gerne påpege, at vi jo også har en meget generøs ordning i det her Folketing, nemlig at hvis man bor i f.eks. Jylland og ikke tager toget, ikke tager flyet, så kan man køre på arbejde i sin egen bil til Christiansborg og få en ret generøs kørselsgodtgørelse ud af det.
Knud Erik Hansen (SF), 2001-01-24:
Men jeg kan forstå ministerens kommentar således, at de systemer, Post Danmark kommer med, Tele Danmark er på vej med, og Kommunedata er på vej med, betyder, at hvis man køber et det ene sted, modtager en mail fra en, der har det et andet sted, så kan man faktisk afkryptere det med det system, man nu har indrettet. Det, der er afgørende, er jo, at vi brugere ikke får et kaos af systemer, hvor vi skal surfe rundt.
Christina Olumeko (ALT), 2025-05-07:
Men jeg må også indrømme efter at have lyttet til debatten her, at jeg gerne vil gøre det klart over for ordførerne bag beslutningsforslaget, at Alternativet ikke ønsker at blive spændt for en vogn, der skulle handle om, at bestemte børn med vilje udøver vold, eller at løsningen på den vold, vi ser i folkeskolen, skulle være øgede og hårde sanktioner.
Pernille Skipper (EL), 2014-04-11:
Det er også godt, at der er en fleksibilitet i de aftaler, som så skal komme ud af de her netværkssamråd, altså at man forsøger at udvikle best practice, det vil vi i hvert fald i Enhedslisten meget gerne holde øje med bliver virkelighed, altså at man løbende finder ud af, hvad det bedste indhold er, som man får ind i de her aftaler, så det ikke kun er netværkssamrådet, der bliver det essentielle, men hvordan man bruger det til at udvikle et forløb fremover.
Per Clausen (EL), 2008-03-25:
Jeg skal selvfølgelig takke for de venlige ord, der faldt, hvor jeg går ud fra, at de fleste var oprigtigt ment, men jeg vil dog sige til hr. Jens Christian Lund, at jeg ikke er sikker på, at embedsmændene opfatter det på den måde, at vores forslag ville betyde, at de fik mindre arbejde, end de ellers ville have.
Bent Bøgsted (DF), 2021-05-17:
Jeg er enig i det her med, at man selvfølgelig skal bakke op om den danske model og alt det der, og jeg ser gerne, at alle melder sig ind i en a-kasse og en fagforening for at få hjælp, men tror ministeren, at det f.eks. er de 69 kr. om måneden, som Det Faglige Hus tager i fagforeningskontingent, der er årsag til, at folk skifter?
Lars Løkke Rasmussen (V), 2003-12-11:
Nu kan jeg se, at hr. Naser Khader er gået; han er så nok gået ud i virkeligheden, men hr. Naser Khader var inde på, at det var et problem, at regeringen generelt på hele sundhedsområdet var træg i relation til forebyggelse, og at vi fokuserede alt for meget på det behandlende, og så vil jeg sige til hr. Naser Khader, at det jo er en kritik, han i den her debat skulle rette mod hr. Villy Søvndal, som jo stort set kun talte om behandling og flere penge og flere penge og flere penge.
Pernille Rosenkrantz-Theil (S), 2024-02-21:
Hun ville fortælle mig om det sociale frikort, som hun var kommet ind på, og jeg kommer aldrig til at glemme den blødhed, der kom i hendes ansigt, og stoltheden, der bare lyste ud af hende, fordi hun for første gang i sit liv havde kunnet levere på noget af det, som hun kaldte normalsamfundets krav.
Jakob Ellemann-Jensen (V), 2016-01-20:
Jeg er f.eks. ikke helt sikker på, at Dansk Folkeparti og Socialdemokraterne er enige om, hvad de forestiller sig, idet Socialdemokraterne jo indtil videre ikke forestiller sig noget, og vi bliver nødt til at være opmærksomme på, om de flygtningelandsbyer, der eventuelt i fremtiden måtte blive etableret som en hjælp til kommunerne i en presset tid, fører til ghettodannelser.
Keld Albrechtsen (EL), 2005-01-12:
Forstod jeg det rigtigt, at Det Konservative Folkeparti også er tilhænger af, at vi skal have en husstandsomdeling af traktatteksten, således at alle vælgerne, inden de skal diskutere og sætte sig ind i sagen og gå hen og stemme, kan få lejlighed til også at sidde derhjemme og nøje gennemgå de enkelte og jo i nogle tilfælde ganske indviklede bestemmelser, som vi skal tage stilling til ved folkeafstemningen?
Christoffer Aagaard Melson (V), 2021-05-27:
Selv om noget er sat i gang, som vi nu kan forstå, så kan det vel ikke skade, at man kommer hele vejen rundt, så vi kommer rigtigt fra start i forhold til at kunne opbygge en førerposition i Danmark inden for, hvordan vi styrker den cirkulære økonomi og skaber mere genbrug, også hvad angår elbiler, og bliver de bedste til at håndtere det på en god måde.
Martin Henriksen (DF), 2017-11-28:
Vi synes, det er bekymrende, og i Dansk Folkeparti kan vi ikke forstå det, for hvis ønsket er, at den til enhver tid siddende minister skal kunne beslutte, om man tager 0 eller 100 og så op til 500 i løbet af et år, så er det fint nok, men hvis det er det, man mener, hvorfor skal der så være en undtagelse i lovforslaget, som giver mulighed for, at man kan tage flere i løbet af et år?
Ellen Trane Nørby (V), 2013-10-03:
Og hvis man går ind og kigger på de beregninger, som Skatteministeriet har lavet over, hvem der fik mest ud af henholdsvis forårspakken, som vi lavede, og den skattereform, som den nuværende regering lavede, må man nok sige, at den største forskel på dem er, at i den nuværende regerings skattereform er det førtidspensionisten, som taber rigtig, rigtig mange penge, og direktøren, som får rigtig, rigtig mange penge.
Karen Ellemann (V), 2011-01-12:
Jamen det synes jeg netop er en meget interessant pointe, for min ambition er sådan set at sikre, at biodiversiteten får samme opmærksomhed, som klimadebatten får, så jeg går helt konkret ind og siger, at biodiversitet skal være en folkesag, lige så vel som klimadebatten er det, altså det, at vi hver især forstår, hvilke konsekvenser det har, når naturen er i tilbagegang.
Margrethe Vestager (RV), 2000-02-02:
Det er ikke vores vurdering, at svenske studerende i stort omfang vil søge de korte videregående uddannelser i det sjællandske område, dels fordi de er forholdsvis korte, og dels fordi de kræver praktikophold i virksomheder i nærheden. Jeg mener ikke, at disse udbudsgodkendelser lægger hindringer i vejen for hverken et øget samarbejde eller for den sags skyld for, at man fortsat udbyder efteruddannelse.
Søren Egge Rasmussen (EL), 2020-12-04:
Der sker ofte det i nogle boligområder, at man ser på, om man i forbindelse med f.eks. en tagrenovering ønsker at oprette flere boliger, og så kan et sådant projekt jo være nemmere at gennemføre, hvis det er sådan, at man ikke skal betale tillægskøbesummen til kommunen.
Hans Kristian Skibby (DD), 2024-05-07:
Jeg vil nok sige, at i forhold til at tage ejerskab på de samlede ejendomsvurderinger – de præmisser, de muligheder og de bekymringer, der er – skal der godt nok en pænt stor luns et eller andet på forhandlingsbordet, for at det overhovedet skulle blive aktuelt.
Lars-Emil Johansen (SIU), 2004-06-03:
Grønland har lange traditioner for amerikansk tilstedeværelse i Grønland, men hidtil har det grønlandske provenu af dette samarbejde stort set været begrænset til småting som tyggegummi og whisky, når man ser bort fra amerikanernes heroiske indsats i svunden tid med hospitalstjeneste og trafikassistance i Thuledistriktet.
Kaj Ikast (KF), 1999-02-02:
Der er visse områder og visse ting i det, som tegner godt, men formålet, at man skulle højne søfarten og få mere gods ud i søfarten, kan vi nok komme til at diskutere en hel del i udvalget. Det er givet, at der for mig at se mangler nogle visioner; ikke så meget om selve havnelovgivningen, for
Arne Melchior (CD), 2000-01-14:
I min ordførertale i debatten om ministerens redegørelse for trafik i byer tillod jeg mig at sige, at CD har meget forståelse for, at man giver kommunerne en væsentlig indflydelse på forskellige færdselsmæssige eksperimenter, indretninger, bestemmelser osv., og det står jeg i og for sig ved. men nu har jeg altså alligevel haft tid til at skimme disse høringssvar lidt, og når jeg læser høringssvaret dels fra Københavns politidirektør og dels fra Politimesterforeningen i Danmark og hører deres indvending imod at ændre på kompetenceforholdene, så synes jeg, at der er betydelig saglighed i det, som disse politiautoriteter disker op med.
Mogens Lykketoft (S), 1999-09-07:
Men jeg er meget med på, at det er ude i kommuner og amter, at den service, der er mest interessant for den enkelte familie, bliver leveret, og det er også derfor, hele regeringens strategi er lagt an på, at vi skal reservere den beherskede vækst i det offentlige forbrug af mandskab og penge til at forbedre servicen på sygehusene, skolevæsenet, børnepasning, ældreomsorg og psykiatri. Hr. Duetoft var med rette meget optaget af de psykisk syges og andre svage gruppers situation og de fremmedes integration.
Inger Støjberg (V), 2016-10-26:
Det er også derfor, at vi har foreslået at indføre en nødbremse i udlændingeloven, som vil gøre det muligt at afvise asylansøgere i forbindelse med indrejse, dvs. umiddelbart på grænsen, hvis der opstår en krisesituation, som sætter den danske grænse under pres.
Rasmus Prehn (S), 2010-10-13:
Man har været nødt til at tage det meget kedelige skridt, at man f.eks. på folkeskoleområdet nu må aflyse svømmeundervisningen, simpelt hen fordi man er så presset på økonomien, at hvis man skal undgå besparelser andre steder, er det svømmeundervisningen, der ryger.
Line Barfod (EL), 2007-12-13:
Det, vi kan se, er, at den måde, man styrer på, fører til voldsom monopoldannelse; det fører til, at monopoler kan gå ind og underbyde både de offentlige institutioner og de små og mellemstore virksomheder på området, kan få opgaven, hvorefter de udraderer de andre, og så står monopolerne tilbage og kan hæve priserne, som de vil.
Kim Behnke (FRI), 2000-10-10:
Den er skrap, den er hård, og derfor håber jeg også, at de forhandlinger, der er mellem ministeren og erhvervet, resulterer i en løsning, som betyder, at vi kan genskabe konkurrenceevnen, så vi ikke skal se en udflagning af danske lastbiler, og så vi ikke skal se en konkurrence, som er så absurd, så det ofte også går ud over chaufførerne.
Finn Sørensen (EL), 2013-10-24:
Så set fra Enhedslistens side og også fra den venstresocialistiske grønne gruppes side ser vi da meget gerne, at det nordiske samarbejde kan udvikle sig til en modvægt til NATO og EU, der efter vores opfattelse jo dybest set er redskaber for at påtvinge resten af verden de vestlige stormagtsinteresser og den vestlige storkapitals økonomiske interesser – ofte med aggressive krigsoperationer.
Peter Skaarup (DF), 2000-11-02:
Men vi mener faktisk, at det her spørgsmål om udsendelse af danske soldater, er et spørgsmål, som vi bør have en meget dybdegående debat om her i Folketinget, og jeg kan sige på forhånd, at Dansk Folkeparti vil stille en række spørgsmål under udvalgsbehandlingen.
Morten Homann (SF), 2004-02-18:
Jeg har ikke på nuværende tidspunkt givet tilsagn om, at SF vil stemme imod eller stemme for eller stemme noget som helst i forbindelse med den undersøgelse, for i modsætning til Socialdemokraterne og i modsætning til Enhedslisten har SF faktisk det synspunkt, at det afhænger af, hvad undersøgelsen vil vise, om vi ender med at trykke på den røde eller den grønne knap.
Mai Villadsen (EL), 2023-01-19:
Vi bliver nødt til at nå ordentligt i mål på det her spørgsmål, og det betyder altså også for mig at se, at vi skal gribe fat i nogle af de områder, hvor der er lavthængende frugter nu, og der tænker jeg selvfølgelig på landbruget, hvor vi ikke har reduceret så meget endnu.
Kim Edberg Andersen (DD), 2025-05-14:
Det må også støde forsvarsministeren, for han har faktisk også været ude at sige, at de også går ind for at fjerne forbuddet, og det må da også støde en Dan Jørgensen, der tidligere som socialdemokrat har stået og vel nærmest prædiket det samme fra talerstolen, som ordføreren gør.
Ole Birk Olesen (LA), 2020-06-18:
Jeg synes, at de sociale medier, herunder Facebook, bruger mange kræfter på at udvikle mekanismer, hvormed de via tilbagemeldinger fra andre brugere kan få sorteret ting fra, som strider imod deres retningslinjer for, hvordan man bør opføre sig i den offentlige debat.
Uffe Elbæk (UFG), 2021-05-28:
Så fik jeg lyst til at spørge Enhedslisten, om Enhedslisten ser den her debat, vi har i dag, som et udtryk for, hvad vi ser ude i Europa, ikke de eksempler, som Dansk Folkeparti og LA kommer med, men de eksempler, vi ser i Polen og i Ungarn, hvor man kan se, at nationalkonservative kræfter sætter ind med kritik over for flygtninge, over for feminister, over for lgbt-grupper.
Jan E. Jørgensen (V), 2024-03-13:
Hvis jeg var opposition – det er jeg gudskelov ikke, men hvis jeg var – så tror jeg, jeg ville protestere over den her sammenblanding, ikke af æbler og pærer, men af chokolade og cigaretter, el og gas, alkohol og spildevand. Det er en ret stor mundfuld, vi taler om.
Jane Heitmann (V), 2022-02-08:
For det betyder, at ældre i flere kommuner nu har mindre indflydelse på egen hverdag og det liv, man ønsker at leve, og det undrer mig virkelig også, at regeringen har valgt at se fuldstændig passivt til, når ældre fratages muligheden for at have indflydelse på egen hverdag og eget liv.
Line Barfod (EL), 2002-05-30:
Et første skridt er at fastholde ulandsbistanden på 1 pct., og vi kunne f.eks. benytte Statens Seruminstitut til at udvikle lægemidler og vacciner til ulandene på områder, som den private lægemiddelindustri ikke er interesseret i, fordi fattige mennesker ikke kan betale de dyre priser, aktionærerne forlanger, selv om den medicin vil kunne redde mange, mange, mange tusinde fra at dø.
Martin Henriksen (DF), 2012-11-28:
Grunden til, at jeg er bekymret for, hvad der kommer ud af aftenens møde, er, at Boligforeningen 3B nu har været ude at opfordre til, at man ikke sætter et juletræ op, og at man ikke afholder et julearrangement, fordi man simpelt hen er bekymret for, om der kommer ballade, hvis man gør det.
Bertel Haarder (V), 2016-11-17:
Det har så indtil nu været sådan, at når man en gang har fået vielsesbemyndigelsen, har man den til evig tid, og derfor var det, at regeringen spurgte Trossamfundsudvalget med den tidligere ombudsmand Hans Gammeltoft-Hansen i spidsen, om vi kunne få ændret denne gamle retssædvane til, at man nu også kan få frataget vielsesbemyndigelsen.
Simon Kollerup (S), 2024-01-24:
Den er jo blevet gennemført, og der har været præcisionsangreb ind mod houthiernes stillinger inde i Yemen, og såfremt der måtte komme yderligere af den slags angreb, er det jo positivt at kunne have en stabsofficer, som, indrømmet, måske ikke er verdens allerstørste militære bidrag, men som har en vigtig funktion i koordineringsarbejdet, med hensyn til hvordan et sådant eventuelt kommende angreb kunne foregå.
Aage Frandsen (SF), 2004-11-10:
Det må så også betyde, at de invitationer omkring kommunalreformen, som havde en lidt anden karakter, og som er udsendt fra både statsministerens og indenrigs- og sundhedsministerens side, ikke har andet indhold end det, der altid er, når der er indgået aftaler: at man kan være med til at stemme for dem, når det kommer til realiteterne.
Per Clausen (EL), 2009-10-22:
Om der så, når det her forlig udløber, er et flertal i Folketinget for at gennemføre de her tvangsmæssige foranstaltninger, må tiden vise, men jeg er meget enig med de ordførere, som har givet udtryk for, at det er meget vigtigt, at uddannelsesinstitutionerne – både lærere og studerende – føler, at de ting, der foregår, er fornuftige.
Kim Behnke (FP), 1998-06-11:
Ellers tror jeg, at de problemer, vi har oplevet med salmonella og anden madforgiftning, ville have haft et langt større omfang. Derfor må vi sige, at polyvinylchloriden da har tjent sit formål, og hvis Enhedslisten er så bange for, at der overføres giftstoffer fra polyvinylchloriden til maden, er det ingenting i forhold til, hvad man ellers kunne have forestillet sig af madforgiftning, såfremt man ikke havde haft den mulighed.
Jann Sjursen (KRF), 2003-03-14:
Om det skal være direkte blokeringer, der skal sættes ind i loven og efter hvilket forbillede, kan man selvfølgelig altid diskutere, men der er ingen tvivl om, at det selvfølgelig er et meget vidtgående forslag i forhold til, at man her i virkeligheden går ind og lovgiver på et område, hvor man skal iagttage samtlige EU-landes retssystemer og have et overblik over, hvor gode eller dårlige de nu engang er.
Rasmus Prehn (S), 2006-05-11:
På baggrund af denne analyse fremlægges et forslag om ændret fordeling, hvis formål er at styrke den fri forskning og kvaliteten af denne, – inden 2010 skal antallet af ph.d.-studerende fordobles, og der skal sikres bedre karrieremuligheder i forskningssektoren ved friere adgang til at oprette nye stillinger, – tage stilling til fusioner én for én for at sikre relevans – også i forhold til sektorforskningen, hvor det sikres, at dennes myndighedsog overvågningsopgaver sikres, – styrke samarbejde med CVU'er.«
Kristian Jensen (V), 2018-12-19:
Jeg mener, at det niveau, vi har lagt, også ved finanslovsaftalen her, er rigtigt og fornuftigt, og at det er et niveau, som vi sagtens kan være bekendt, når vi hjælper den flygtningefamilie, der er kommet til Danmark, med at give dem husly, mens de venter på, at de kan vende hjem til deres eget land.
Poul Nødgaard (DF), 2003-05-26:
Det gennemtærskede vi til hudløshed for få dage siden her i Folketinget, og jeg kunne spørge hr. Touborg, om ikke der var mere idé i, at vi i dag satte fokus på Danmark som en helhed frem for at gå ned i den udligningsreform, hvorom hr. Touborg udmærket ved, at første etape blev vedtaget forleden dag, og anden etape bliver fremlagt, samtidig med at Strukturkommissionen gør sit arbejde færdigt pr. januar 2004.